ROMÂNIA 

JUDEŢUL TIMIŞ
MUNICIPIUL TIMIŞOARA

DIRECŢIA CLĂDIRI, TERENURI ŞI DOTĂRI DIVERSE II VEST

COMPARTIMENT  SPAŢII CU ALTĂ DESTINAŢIE II VEST
SC2021- 8016/ 25.03.2021

REFERAT PRIVIND APROBAREA PROIECTULUI DE HOTĂRÂRE
privind prelungirea contractului de închiriere nr.1363/05.11.2002 încheiat cu
SOCIETATEA PENTRU PĂRINȚI ȘI COPII “SCOP”
Prin cererea înregistrată cu nr. CT2020-004480/13.10.2020, Domnul Iagos Laszlo Endre, Director executiv al SOCIETĂȚII PENTRU PĂRINȚI ȘI COPII “SCOP” solicită prelungirea contractului de închiriere nr.1363/05.11.2002, pentru imobilul din Timişoara, str.Gelu nr.30, spațiu cu altă destinație, compus din 2 încăperi în suprafață de 62,48 mp.
Menţionăm faptul că cererea a fost depusă în perioada de valabilitate a contractului.
Imobilul situat în Timişoara, str. Gelu, nr.30, înscris în CF nr. 434615-C1 Timişoara, unitate individuală CF nr. 434615-C1-U2, Top: 17559 se află în proprietatea Statului Român, înregistrat în evidența patrimonială a Municipiului Timișoara, cu nr. de inventar 12633 și valoarea de inventar 172.732,45 lei.
Raportat la faptul că, SOCIETATEA PENTRU PĂRINȚI ȘI COPII “SCOP., nu are datorii la bugetul local, în şedinţa din data de 22.02.2021 Comisia de Analiză a Spaţiilor cu Altă Destinaţie decât aceea de Locuinţă situate în imobile proprietatea Primăriei Timişoara precum şi în proprietatea Statului Român aflate în administrarea Consiliului Local al Municipiului Timişoara înfiinţată prin HCLMT nr. 12/26.06.2012 şi modificată prin HCLMT nr. 45/16.02.2021, a hotărât prelungirea contractului de închiriere  nr. 1363/05.11.2002, pe o perioada de 3 ani, până la data de 16.10.2023.
Considerăm oportună iniţierea unui proiect de hotărâre privind privind prelungirea contractului de închiriere nr.1363/05.11.2002 încheiat cu SOCIETATEA PENTRU PĂRINȚI ȘI COPII “SCOP”, pe o perioada de 3 ani până la data de 16.10.2023.    

